
Projektas   


LIETUVOS RESPUBLIKOS 
KLAIPĖDOS VALSTYBINIO JŪRŲ UOSTO ĮSTATYMO NR. I-1340 2, 7, 10, 14, 17, 18, 21, 33 STRAIPSNIŲ PAKEITIMO, ĮSTATYMO PAPILDYMO 312 STRAIPSNIU IR PRIEDU, 13, 15 IR 20 STRAIPSNIŲ PRIPAŽINIMO NETEKUSIAIS GALIOS
ĮSTATYMAS

2016 m.                           d. Nr.
Vilnius

 straipsnis. 
.	Pakeisti 2 straipsnio 9 dalį ir ją išdėstyti taip:
„. Laisvasis uostas – nuo uosto teritorijos atskirta uosto teritorijos dalis, kurioje ne Bendrijos prekės importo muitų, mokesčių, ekonominių draudimų ir apribojimų požiūriu laikomos esančiomis ne Bendrijos muitų teritorijoje, išskyrus atvejus, kai šios prekės išleidžiamos į laisvą apyvartą, pateikiamos kitai muitinės procedūrai įforminti arba laikomos ar naudojamos kitomis sąlygomis, negu nustatyta šio įstatymo ir muitų teisės aktų.“
.	Pakeisti 2 straipsnio 23 dalį ir ją išdėstyti taip:
„. Kitos šiame įstatyme vartojamos sąvokos suprantamos taip, kaip jos apibrėžtos Lietuvos Respublikos transporto veiklos pagrindų įstatyme, Lietuvos Respublikos saugios laivybos įstatyme ir Lietuvos Respublikos statybos įstatyme.“

 straipsnis. 
Pakeisti 7 straipsnio 2 dalį ir ją išdėstyti taip:
„. Kiti uoste esantys valstybės nuosavybės objektai gali būti parduodami pagal Valstybės ir savivaldybių turto valdymo, naudojimo ir disponavimo juo įstatymą, suderinus su Susisiekimo ministerija.“

 straipsnis. 
Pakeisti 10 straipsnį ir jį išdėstyti taip:
„ straipsnis. 
Uosto žemę, akvatoriją ir uosto infrastruktūrą patikėjimo teise valdo, jomis disponuoja ir naudoja Uosto direkcija savo įstatų, jos veiklą reglamentuojančių teisės aktų nustatyta tvarka ir sąlygomis. Uosto direkcija yra Lietuvos Respublikos Vyriausybės nutarimu įsteigta valstybės įmonė. Jos savininko teises ir pareigas įgyvendina Susisiekimo ministerija. Uosto direkcijos veiklos strategiją tvirtina susisiekimo ministras.“

 straipsnis. 
Pripažinti netekusiu galios 13 straipsnį.

 straipsnis. 
Pakeisti 14 straipsnį ir jį išdėstyti taip:
„ straipsnis. 
. Laisvasis uostas steigiamas Klaipėdos valstybinio jūrų uosto teritorijos dalyje.
. Uosto žemės naudotojas, pageidaujantis uosto teritorijoje išsinuomotame žemės sklype vykdyti laisvojo uosto veiklą, vadovaudamasis Lietuvos Respublikos statybos įstatymo nuostatomis, turi parengti žemės sklypo, reikalingo laisvojo uosto statybai, rekonstravimui, atnaujinimui (priklausomai nuo reikalingų vykdyti statybos darbų pobūdžio), projektą, kuriame būtų numatytos muitinio tikrinimo ir prekių įvežimo (išvežimo) į (iš) laisvąjį (-ojo) uostą (-o) vietos (toliau – laisvojo uosto įrengimo projektas), jį suderinti su Lietuvos Respublikos muitine ir, atsižvelgęs į numatomą vykdyti veiklą laisvajame uoste, su valstybės institucijomis, vykdančiomis laisvojo uosto ar laivybos priežiūrą ir kontrolę, ir gauti statybą leidžiančius dokumentus. 
. Vadovaudamasi Lietuvos Respublikos statybos įstatymu, statinio saugos ir paskirties reikalavimų valstybinę priežiūrą ir veiklos sąlygų laikymosi priežiūrą atlieka Uosto direkcija. Uosto direkcijos vadovas sudaro priėmimo komisiją, į kurią skiriamas ir Lietuvos Respublikos muitinės atstovas. Priėmimo komisija  nustato laisvojo uosto žemės sklypų įrengimo atitiktį šio straipsnio 2 dalyje nurodytuose dokumentuose nustatytiems techniniams reikalavimams.
. Uosto žemės naudotojas, įvykdęs šio straipsnio 2 dalyje numatytus reikalavimus, pagal laisvojo uosto įrengimo projektą ir gautus statybą leidžiančius dokumentus įrengia laisvojo uosto žemės sklypą ir apie tai raštu informuoja priėmimo komisiją. 
. Priėmimo komisija per 20 darbo dienų nuo informacijos apie įrengtą laisvojo uosto žemės sklypą gavimo dienos patikrina laisvojo uosto žemės sklypo įrengimo atitiktį šio straipsnio 2 dalyje nurodytuose dokumentuose nustatytiems techniniams reikalavimams ir, vadovaudamasi Lietuvos Respublikos statybos įstatymu (priklausomai nuo to, kokie sklypo įrengimo darbai atlikti), jei nenustatoma trūkumų, užpildo neterminuotą sklypo įrengimo darbų užbaigimo aktą arba deklaraciją (toliau – priėmimo aktas), kuris per 2 darbo dienas pateikiamas Susisiekimo ministerijai ir uosto žemės naudotojui. Minimas 20 darbo dienų terminas neapima laikotarpio, per kurį uosto žemės naudotojas turi pašalinti šio straipsnio 6 dalyje nurodytus trūkumus.
. Jeigu priėmimo komisija, patikrinusi laisvojo uosto žemės sklypo įrengimo atitiktį, nustato, kad laisvojo uosto žemės sklypas įrengtas nesilaikant šio straipsnio 2 dalyje nurodytuose dokumentuose nustatytų techninių reikalavimų, tą pačią dieną surašo šio sklypo įrengimo patikrinimo aktą, kuriame nurodo trūkumus, kuriuos uosto žemės naudotojas turi pašalinti. Laikotarpis trūkumams pašalinti nėra terminuotas. Uosto žemės naudotojas, pašalinęs nurodytus trūkumus, apie tai informuoja (ir pateikia tai patvirtinančius dokumentus) priėmimo komisiją, kuri, gavusi pranešimą, vadovaudamasi šio straipsnio 5 dalimi, patikrina laisvojo uosto žemės sklypo įrengimo atitiktį. Jeigu pakartotinio patikrinimo metu nustatoma, kad sklypo įrengimo patikrinimo akte priėmimo komisijos nurodyti trūkumai nėra pašalinti, priėmimo komisija pakartotinai tą pačią dieną surašo šioje dalyje nurodytą sklypo įrengimo patikrinimo aktą ir nurodo trūkumus, kurie turi būti pašalinti šioje dalyje nustatyta tvarka.“

 straipsnis. 
Pripažinti netekusiu galios 15 straipsnį.

 straipsnis. 
Pakeisti 17 straipsnį ir jį išdėstyti taip:
„ straipsnis. 
. Uosto žemės naudotojas laisvajame uoste gali pradėti verstis ūkine ir komercine veikla kitą dieną po atitikties šio straipsnio 2 dalyje nurodytiems reikalavimams deklaravimo Susisiekimo ministerijai šio straipsnio 3 dalyje nustatyta tvarka. Uosto žemės naudotojas laisvajame uoste gali verstis ūkine ir komercine veikla ne ilgesnį kaip uosto žemės nuomos sutarties galiojimo laikotarpį. 
. Uosto žemės naudotojas, pageidaujantis vykdyti ar vykdantis veiklą laisvajame uoste, turi atitikti šiuos reikalavimus:
) neturėti įsiskolinimų Lietuvos Respublikos valstybės biudžetui, Valstybinio socialinio draudimo ir privalomojo sveikatos draudimo fondų biudžetams, muitinei ir Uosto direkcijai (išskyrus atvejus, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas);
) turėti nepriklausomų auditorių audituotas 2 paskutinių metų uosto žemės naudotojo finansines ataskaitas (išskyrus atvejus, kada uosto žemės naudotojas veiklą uoste vykdo mažiau nei 2 metus);
) turėti galiojantį priėmimo komisijos išduotą priėmimo aktą (išskyrus šio straipsnio 11 dalyje nurodytą atvejį);
) turėti pasirašytą / sudarytą su Uosto direkcija žemės sklypo nuomos sutartį;
) turėti pasirašytą sutartį su Muitinės departamentu prie Lietuvos Respublikos finansų ministerijos (toliau – Muitinės departamentas) ar Muitinės departamento generalinio direktoriaus įgaliota muitinės įstaiga dėl prekių muitinės priežiūros laisvajame uoste; pavyzdinę minimos sutarties formą nustato Muitinės departamentas. 
. Uosto žemės naudotojas, pageidaujantis vykdyti veiklą laisvajame uoste, turi Susisiekimo ministerijai deklaruoti savo atitiktį keliamiems reikalavimams, nurodytiems šio straipsnio 2 dalyje, – pateikti susisiekimo ministro nustatytos formos deklaraciją, laisvos formos numatomų vykdyti laisvajame uoste veiklų rūšių sąrašą ir dokumentų, pagrindžiančių šio straipsnio 2 dalies reikalavimus, kopijas.
. Uosto žemės naudotojas laisvajame uoste gali verstis tik tomis veiklomis, kurias deklaruoja šio straipsnio 3 dalyje nustatyta tvarka. Uosto žemės naudotojas gali keisti numatomų vykdyti laisvajame uoste veiklų rūšių sąrašą, tačiau apie tai turi būti deklaruojama Susisiekimo ministerijai šio straipsnio 3 dalyje nustatyta tvarka ir tokia veikla uosto žemės naudotojas laisvajame uoste gali pradėti verstis tik kitą dieną po šioje dalyje nurodyto atitikties deklaravimo Susisiekimo ministerijai.
. Susisiekimo ministerija, gavusi priėmimo komisijos ar kitų kompetentingų institucijų išvadas, kad uosto žemės naudotojas, vykdantis veiklą laisvajame uoste, pažeidžia šio straipsnio 1 ir (ar) 2 dalyse nurodytus reikalavimus (arba vieną iš jų) arba deklaravo savo atitiktį šio straipsnio 2 dalyje nustatytiems reikalavimams pateikęs netikslius duomenis, per 2 darbo dienas įspėja uosto žemės naudotoją, vykdantį veiklą laisvajame uoste, apie galimą vykdomos veiklos laisvajame uoste sustabdymą, informuoja apie nustatytus pažeidimus (pažeidimų rūšį, turinį ir esmę) ir nustato ne trumpesnį kaip 30 darbo dienų nuo įspėjimo apie galimą vykdomos veiklos laisvajame uoste sustabdymą gavimo terminą, per kurį nustatyti pažeidimai  privalo būti pašalinti. Uosto žemės naudotojas, vykdantis veiklą laisvajame uoste, per nustatytą terminą pašalinęs visus pažeidimus, ne vėliau kaip per 15 darbo dienų privalo apie tai deklaruoti Susisiekimo  ministerijai ir pateikti tai patvirtinančią informaciją. Jeigu per nustatytą terminą pažeidimai nepašalinami ir (ar) apie tai nedeklaruojama, Susisiekimo ministerija per 5 darbo dienas nuo tokio sprendimo priėmimo sustabdo uosto žemės naudotojo veiklą laisvajame uoste ir apie tai jam praneša. Draudžiama vykdyti veiklą laisvajame uoste, jeigu Susisiekimo ministerija vykdomą veiklą laisvajame uoste yra sustabdžiusi ir uosto žemės naudotojas yra apie tai informuotas.
. Sustabdžiusi vykdomą veiklą laisvajame uoste, Susisiekimo ministerija kartu su pranešimu apie uosto žemės naudotojo veiklos laisvajame uoste sustabdymą nurodo pašalinti pažeidimus ne vėliau kaip per 10 darbo dienų nuo šio pranešimo gavimo dienos. Pašalinęs visus pažeidimus, uosto žemės naudotojas ne vėliau kaip per 2 darbo dienas pateikia tai patvirtinančią informaciją Susisiekimo ministerijai, kuri per 5 darbo dienas nuo informacijos gavimo dienos nustačiusi, kad pažeidimai pašalinti, išsiunčia uosto žemės naudotojui pranešimą apie sustabdymo vykdyti veiklą laisvajame uoste panaikinimą. 
. Susisiekimo ministerija per 3 darbo dienas nuo šios dalies 1–4 punktuose nurodytų atvejų nustatymo momento priima sprendimą dėl uosto žemės naudotojo teisės vykdyti veiklą laisvajame uoste panaikinimo (atėmimo) ir apie tai per 2 darbo dienas nuo sprendimo priėmimo momento be atskiro įspėjimo informuoja uosto žemės naudotoją, jeigu nustatoma, kad uosto žemės naudotojas, vykdantis veiklą laisvajame uoste:
) pateikė deklaraciją apie nutraukiamą veiklą laisvajame uoste;
) per nustatytą terminą nepašalino pažeidimų, dėl kurių buvo sustabdyta vykdoma veikla laisvajame uoste, ir (ar) apie tai nustatytais terminais nepranešė Susisiekimo ministerijai;
) yra likviduotas arba nustatoma, kad uosto žemės naudotojas nevykdo veiklos laisvajame uoste ilgiau kaip 6 mėnesius;
) vykdo veiklą laisvajame uoste, kai vykdoma veikla laisvajame uoste buvo sustabdyta ir uosto žemės naudotojas apie tai buvo informuotas (ir uosto žemės naudotojas informaciją buvo gavęs), arba vykdo veiklą, kurios nedeklaravo Susisiekimo ministerijai šio straipsnio 3 ir 4 dalyse nustatyta tvarka.
. Šio straipsnio 7 dalyje nurodytas draudimas galioja iki to momento, kai uosto žemės naudotojas, pašalinęs nustatytus trūkumus, deklaruoja Susisiekimo ministerijai atitiktį uosto žemės naudotojui keliamiems reikalavimams šio straipsnio 3 dalyje nustatyta tvarka. Uosto žemės naudotojas negali deklaruoti Susisiekimo ministerijai šioje dalyje nurodytos atitikties tol, kol nepašalinami šio straipsnio 7 dalyje nurodyti nustatyti trūkumai, dėl kurių uosto žemės naudotojo teisė vykdyti veiklą laisvajame uoste buvo panaikinta (atimta). Uosto žemės naudotojas taip pat negali 6 mėnesius deklaruoti Susisiekimo ministerijai šioje dalyje nurodytos atitikties tol, kol nepašalinami šio straipsnio 7 dalyje nurodyti nustatyti trūkumai, dėl kurių uosto žemės naudotojo teisė vykdyti veiklą laisvajame uoste buvo panaikinta (atimta) trečią kartą per 24 mėnesių laikotarpį.
. Susisiekimo ministerija ir uosto žemės naudotojas šiame straipsnyje nurodytus dokumentus ir pranešimus teikia per atstumą, elektroninėmis priemonėmis per Lietuvos Respublikos paslaugų įstatyme nurodytą kontaktinį centrą arba tiesiogiai.
. Uosto žemės naudotojas, vykdantis veiklą laisvajame uoste:
) neturi teisės įgalioti kitų asmenų ar teisės perduoti vykdyti veiklą kitiems asmenims;
) privalo pranešti Susisiekimo ministerijai apie pasikeitusius jo duomenis (pavadinimą, juridinio asmens kodą, buveinę ir adresą korespondencijai) ne vėliau kaip per 5 darbo dienas nuo tokių duomenų pasikeitimo momento.
. Uosto žemės naudotojas, įgijęs teisę valdyti statinius, esančius jo naudojamame žemės sklype, pastatytus kito (ankstesnio) uosto žemės naudotojo ir skirtus veiklai laisvajame uoste vykdyti, gali deklaruoti Susisiekimo ministerijai atitiktį uosto žemės naudotojui keliamiems reikalavimams šio straipsnio 3 dalyje nustatyta tvarka, tačiau šiuo atveju šio straipsnio 2 dalies 3 punkte nustatyto priėmimo komisijos išduoto priėmimo akto kopija Susisiekimo ministerijai nėra teikiama.
. Planinis uosto žemės naudotojo, vykdančio veiklą laisvajame uoste,  patikrinimas atliekamas  ne rečiau kaip kartą per 3 metus. Planiniai ir neplaniniai uosto žemės naudotojo, vykdančio veiklą laisvajame uoste, patikrinimai atliekami Lietuvos Respublikos viešojo administravimo įstatyme numatytais atvejais ir tvarka.
. Susisiekimo ministerijos ir priėmimo komisijos sprendimai, nurodyti šiame straipsnyje ir šio įstatymo 14 straipsnyje, gali būti skundžiami Lietuvos Respublikos administracinių bylų teisenos įstatymo nustatyta tvarka.“

 straipsnis. 
Pakeisti 18 straipsnį ir jį išdėstyti taip:
„ straipsnis. 
Prekių įvežimo į laisvąjį uostą, išvežimo iš jo, laikymo ir apskaitos laisvajame uoste tvarką nustato muitų teisės aktai.“

 straipsnis. 
Pripažinti netekusiu galios 20 straipsnį.

 straipsnis. 
Pakeisti 21 straipsnį ir jį išdėstyti taip:
„ straipsnis. 
. Laisvojo uosto ribas ir prekių įvežimo į laisvąjį uostą ir išvežimo iš jo vietas prižiūri muitinė. Teisės aktų nustatyta tvarka ji tikrina į laisvąjį uostą atvykstančius ir iš jo išvykstančius fizinius asmenis ir transporto priemones. Laisvojo uosto pagal perimetrą apsaugą organizuoja ir vykdo uosto žemės naudotojai.
. Prekės iš Bendrijos muitų teritorijos į laisvąjį uostą įvežamos ir iš laisvojo uosto į Bendrijos muitų teritoriją išvežamos per tam tikslui įrengtas vietas. Muitinio tikrinimo ir prekių įvežimo į laisvąjį uostą ir išvežimo iš jo vietas įrengia uosto žemės naudotojas, suderinęs įrengimo projektus šio įstatymo 14 straipsnio nustatyta tvarka. 
. Muitinė tikrina į laisvąjį uostą įvežamas, iš jo išvežamas ir jame laikomas prekes muitų teisės aktų nustatyta tvarka.“

 straipsnis. 
Papildyti Įstatymą 312 straipsniu:
„ straipsnis. 
. Pažymos dėl uosto įrenginio (terminalo) atitikties reikalavimams (toliau – Uosto įrenginio (terminalo) atitikties aktai) išduodamos vadovaujantis Reglamentu (EB) Nr. 725/2004. 
. Uosto įrenginio (terminalo) atitikties aktas išduodamas tam pačiam 5 metų laikotarpiui ir tuo pačiu susisiekimo ministro sprendimu, kuriuo patvirtinamas uosto įrenginio (terminalo) apsaugos planas ar jo pakeitimas. Uosto įrenginio (terminalo) atitikties akto galiojimas turi būti patvirtinamas kiekvienais metais.
. Uosto įrenginio (terminalo) atitikties akto išdavimo, galiojimo, galiojimo sustabdymo, galiojimo sustabdymo panaikinimo ir galiojimo panaikinimo tvarką nustato susisiekimo ministras. 
. Uosto įrenginio (terminalo) atitikties akto išdavimo, galiojimo, galiojimo sustabdymo, galiojimo sustabdymo panaikinimo ir galiojimo panaikinimo tvarkos įgyvendinimo priežiūrą atlieka Uosto direkcija.
. Uosto įrenginio (terminalo) atitikties aktas išduodamas, jeigu uosto įrenginys (terminalas) atitinka SOLAS 74 konvencijos XI-2 skyriaus ir Tarptautinio laivų ir uosto įrenginių apsaugos kodekso A dalies nuostatas ir šis uosto įrenginys (terminalas) yra eksploatuojamas pagal susisiekimo ministro patvirtintą uosto įrenginio apsaugos planą. Šiame uosto įrenginyje (terminale) turi būti įgyvendinti Lietuvos Respublikos Vyriausybės nutarimo dėl Lietuvos Respublikos jūrų uostų, šių uostų infrastruktūros ir suprastruktūros įrenginių (terminalų) bei laivų apsaugos stiprinimo, Lietuvos Respublikos susisiekimo ministro patvirtintų Klaipėdos valstybinio jūrų uosto naudojimo taisyklių, informacinės saugos ir fizinės saugos reikalavimai, Uosto direkcijos generalinio direktoriaus patvirtinti Klaipėdos valstybinio jūrų uosto automobilių ir pėsčiųjų vartų techninės kontrolės sistemos techniniai reikalavimai, kitų uosto įrenginio (terminalo) veiklą kontroliuojančių institucijų patvirtintų norminių teisės aktų reikalavimai.
. Uosto direkcija, atlikusi kasmetinį uosto įrenginio (terminalo) apsaugos patikrinimą, patikrinimo aktą pateikia Susisiekimo ministerijai. Jeigu šio patikrinimo akto išvada yra teigiama, susisiekimo ministras ar jo įgaliotas asmuo patvirtina uosto įrenginio (terminalo) atitikties akto galiojimą. 
. Uosto direkcija, patikrinimo metu nustačiusi, kad uosto įrenginio (terminalo) apsauga neatitinka šio uosto įrenginio (terminalo) apsaugos plane nustatytų arba kitų teisės aktų, nurodytų šio straipsnio 4 dalyje, reikalavimų, nedelsdama, bet ne vėliau nei per 2 darbo dienas įspėja paskirtąjį uosto įrenginio (terminalo) vadovą apie galimą uosto įrenginio (terminalo) atitikties akto galiojimo sustabdymą ir nustato ne ilgesnį nei 12 mėnesių terminą, per kurį nustatyti trūkumai turi būti pašalinti. Pasibaigus nurodytam terminui (be atskiro pranešimo) Uosto direkcija atlieka pakartotinį patikrinimą, kurio metu nustačiusi, kad visi uosto įrenginio (terminalo) apsaugos trūkumai pašalinti, panaikina įspėjimą apie galimą uosto įrenginio (terminalo) atitikties akto galiojimo sustabdymą ir patikrinimo aktą su teigiama išvada pateikia Susisiekimo ministerijai. Tais atvejais, kai nurodyti trūkumai yra pašalinti, suderinus su paskirtuoju uosto įrenginio (terminalo) vadovu pakartotinis patikrinimas gali būti atliekamas ir nepasibaigus nurodytam terminui.
. Uosto direkcija, pakartotinio patikrinimo metu nustačiusi, kad nustatyti trūkumai nepašalinti, kreipiasi į Susisiekimo ministeriją su prašymu sustabdyti išduoto uosto įrenginio (terminalo) atitikties akto galiojimą ir pateikia patikrinimo aktą su neigiama išvada. Susisiekimo ministras per 10 darbo dienų nuo minimo kreipimosi gavimo sustabdo uosto įrenginio (terminalo) atitikties akto galiojimą ir nustato terminą nustatytiems trūkumams pašalinti. Sprendimo kopija per 2 darbo dienas perduodama Uosto direkcijai, kuri su sprendimu per 2 darbo dienas supažindina paskirtąjį uosto įrenginio (terminalo) vadovą.
. Uosto įrenginio (terminalo) atitikties akto galiojimo sustabdymas panaikinamas, kai paskirtasis uosto įrenginio (terminalo) vadovas, pašalinęs trūkumus, kreipiasi į Uosto direkciją, kuri ne vėliau kaip per 5 darbo dienas nuo šio kreipimosi gavimo nustato, ar trūkumai pašalinti, ir apie tai informuoja Susisiekimo ministeriją ir pateikia patikrinimo aktą su teigiama išvada. Susisiekimo ministras, gavęs patikrinimo aktą su teigiama išvada, panaikina uosto įrenginio (terminalo) atitikties akto galiojimo sustabdymą ir per 2 darbo dienas perduoda sprendimo kopiją Uosto direkcijai, kuri per 2 darbo dienas su sprendimu supažindina  paskirtąjį uosto įrenginio (terminalo) vadovą.
. Uosto įrenginio (terminalo) atitikties akto galiojimas panaikinamas, jeigu:
) per nurodytą terminą nepašalinami trūkumai, dėl kurių uosto įrenginio (terminalo) atitikties akto galiojimas buvo sustabdytas;
) uosto žemės nuomos sutartis, sudaryta su Uosto direkcija, nutraukiama arba ši sutartis pasibaigė;
) nustatoma, kad uosto žemės naudotojas, eksploatuojantis uosto įrenginį (terminalą), yra likviduotas;
) sustabdžius uosto įrenginio (terminalo) atitikties akto galiojimą ir apie tai informavus paskirtąjį uosto įrenginio (terminalo) vadovą (ir jeigu paskirtasis uosto įrenginio (terminalo) vadovas yra gavęs šią informaciją), įrenginys (terminalas) yra toliau eksploatuojamas;
) Susisiekimo ministerija gavo uosto įrenginį (terminalą) eksploatuojančio subjekto rašytinį prašymą panaikinti šio uosto įrenginio (terminalo) atitikties akto galiojimą.
. Susisiekimo ministerija, Uosto direkcija ir paskirtasis uosto įrenginio (terminalo) vadovas šiame straipsnyje nurodytus dokumentus ir pranešimus teikia per atstumą, elektroninėmis priemonėmis per Lietuvos Respublikos paslaugų įstatyme nurodytą kontaktinį centrą arba tiesiogiai.
. Informacija apie uosto įrenginio (terminalo) apsaugą patvirtinančių dokumentų išdavimą, galiojimą, galiojimo sustabdymą, galiojimo  sustabdymo panaikinimą ir galiojimo panaikinimą skelbiama Uosto direkcijos interneto svetainėje.“

 straipsnis. 
Pakeisti  33 straipsnio 15 punktą ir jį išdėstyti taip:
„) kitoms išlaidoms, numatytoms susisiekimo ministro patvirtintoje Uosto direkcijos veiklos strategijoje.“

 straipsnis. 
Papildyti Įstatymą priedu:

„Lietuvos Respublikos 
Klaipėdos valstybinio
jūrų uosto įstatymo
priedas



2004 m. kovo 31 d. Europos Parlamento ir Tarybos reglamentas (EB) Nr. 725/2004 dėl laivų ir uostų įrenginių apsaugos stiprinimo (OL 2004 m. specialusis leidimas, 7 skyrius, 8 tomas, p. 74).“

 straipsnis. 
. Šis įstatymas, išskyrus šio straipsnio 2 dalį, įsigalioja 2016 m. lapkričio 1 d.
. Lietuvos Respublikos Vyriausybė ir Lietuvos Respublikos susisiekimo ministras iki šio įstatymo įsigaliojimo priima šio įstatymo įgyvendinamuosius teisės aktus. 
. Uosto žemės naudotojai, įgiję leidimus vykdyti veiklą ar veiklas laisvajame uoste iki šio įstatymo įsigaliojimo, laisvajame uoste gali verstis ūkine ir komercine veikla jų leidimuose nustatytais terminais. Įsigaliojus šiam įstatymui, prašymai vykdyti veiklą laisvajame uoste, kurie buvo pateikti iki šio įstatymo įsigaliojimo ir kurių Lietuvos Respublikos susisiekimo ministerija nespėjo išnagrinėti, prilyginami deklaracijoms dėl uosto žemės naudotojų atitikties ir uosto žemės naudotojas įgyja teisę vykdyti veiklą laisvajame uoste nuo to momento, kada Lietuvos Respublikos susisiekimo ministerijai pateikia pasirašytos sutarties su Muitinės departamentu prie Lietuvos Respublikos finansų ministerijos ar Muitinės departamento generalinio direktoriaus įgaliota muitinės įstaiga dėl prekių muitinės priežiūros laisvajame uoste kopiją.

Skelbiu šį Lietuvos Respublikos Seimo priimtą įstatymą. 
Respublikos Prezidentas



